Dakar

**Dakar** ( [dakaʁ], ) om Senegalan pälidn da kaikiš suremb lidn. Se om Afrikan kontinentaližen palan kaikiš päivlaskmaižemb lidn, Dakaran agjan administrativine keskuz mugažo.

## Istorii
Nügüdläižen eländpunktan aluz om pandud 1860-nzil vozil francižeks fortaks kolonijan südäiterritorijan anneksijan jäl'ghe. Vl 1902 vajehti pohjoišt Sen Lui-lidnad Francižen Päivlaskmaižen Afrikan pälidnaks. Vspäi 1960 Dakar om ripmatoman valdkundan pälidnaks.

Dakar šingotase pälidnan funkcijoil i om znamasižeks transportsol'meks.

## Geografijan andmused

Lidn sijadase Kap-Ver-nemel, Atlantižen valdmeren randal, 0..104 m korktusil, 27 m ü.m.t. keskmäižel korktusel.

Klimat om subekvatorialine pol'kuiv valdmeren valatoitusenke. Meribriz puhub vodes läbi i poleneb räkän. Nepsuz om korged eskai kuivan sezonan aigan (kül'mku-kezaku, 19 mm kaikes pordos) meritullein tagut. Voden keskmäine lämuz om +24,0 C°, heinkun-redukun +26,9..+27,4 C°, tal'vkun-semendkun +19,9..+22,7 C°. Ekstremumad oma +14 C° (viluku) i +40,4 C° (keväz'ku, kül'mku). Paneb sadegid 411 mm vodes, enamba elokus-sügüz'kus (299 mm pordos), läz ei ole sagegid kül'mkus-semendkus (viž millimetrad pordos). Kun keskmäine relätivine nepsuz vajehtase 78..81 % röunoiš sulakus-redukus, 66..69 % tal'vkus-vilukus. Meriveden lämuz om +20..+27 C° kuidme.

## Tobmuz

Dakar jagase ühesatoštkümneks lidnümbrikon kommunaks ().

Edeližed lidnan pämehed (merad) oma Halifa Ababakar Soll (fr. *Khalifa Sall*, 2009−2018), Mamadu Diop (*Mamadou Diop*, 1984−2002).

## Eläjad
Vl 2011 lidnan eläjiden lugu oli 1 056 009 ristitud. Kaikiš suremb lidnan ristitišt om nügüd'. Kaik läz 3,9 mln ristituid elädas ezilidnoidenke vl 2023 (550 km², Dakaran agj, vl 2011 oli enamba 3,6 mln eläjid), valdkundan ristitišton nelländez.

Islamanuskojad oma enambuses lidnalaižiden keskes. Om severt-se hristanuskondan jumalanpertid.

## Transport
Kiruhelektrobusad i raudteekspress (kaik 14 stancijad om projektas) oma kundaližeks transportaks lidnas. Koume transafrikan manted zavodišoiš lidnas: Kairhasai, Ndžamenhasai i Lagoshasai. Dakaran avtonomine meriport (10 mln tonnoid jüguid vl 2006) radab lidnan suvipäivnouzmas.

Rahvahidenkeskeine civiline lendimport Blez Dian'-parlamentarijan nimed (*DSS / GOBD*, 2,6 mln passažiroid vl 2022) sijadase nell'kümnes koumes kilometras päivnouzmha lidnan keskuzpalaspäi. Tehtas reisid Afrikan pohjoižpalan äjihe surihe lidnoihe, Evropan erasihe-se pälidnoihe, AÜV:oihe (Nju Jork, Vašington).

## Galerei

Dakar - Hôtel de ville.JPG|Lidnan tobmuden sauvuz (2012)
Grande Mosqué de dakar.jpg|Dakaran pämečet', vn 2008 nägu (järed minaret om kuvan huralpäi)
Dakar cathedrale.jpg|Vägestusen Jumalanmaman kafedraline päjumalanpert', vn 2007 nägu (riman katoline, om saudud vll 1924−1936)
Chambre de Commerce de Dakar.jpg|Dakaran Torguindan Kodi vl 2022
BU Université Chekh Anta Diop de Dakar.JPG|Universitetan Šeih Anta Diop-tedomehen nimed kirjišt (2008)
Blaise Diagne1.jpg|Dakaran rahvahidenkeskeižen lendimportan terminal vl 2021
DKR Railway station.JPG|Dakaran keskuzline päraudtestancii vl 2005


## Sebruzlidnad
*  Baku, Azerbaidžan
*  Dual, Kamerun
*  Marsel', Francii (vspäi 1968)
*  Sfaks, Tunis (1965)
*  Vašington (Kolumbijan federaline ümbrik), AÜV (1980)

## Homaičendad


## Irdkosketused
* Lidnan tobmuden sait (''villededakar.sn'').